open-index/open-wikipedia-markdown huggingface dataset:
கலாபவன் நவாஸ்

**கலாபாவன் நவாஸ்** (*Kalabhavan Navas*) என்ற மேடைப் பெயரால் நன்கு அறியப்பட்ட **நவாஸ் பெக்கர்** (27 ஏப்ரல் 1974-1 ஆகஸ்ட் 2025) ஓர் இந்திய  நகைச்சுவை நடிகர் ஆவார். மேடை நிகழ்ச்சிகளில் பலகுரலில் பேசி தனது வாழ்க்கையைத் தொடங்கிய இவர், கலாபவன் குழுவில் சேர்ந்த பிறகு முக்கியத்துவம் பெற்றார். அதிலிருந்து தனது தொழில்முறை புனைப்பெயரை ஏற்றுக்கொண்டார். பின்னர் தனது சகோதரர் நியாஸ் பெக்கருடன் இணைந்து கொச்சி கலைக் குழுவுடன் இணைந்து நிகழ்ச்சிகளை நிகழ்த்தினார். மேலும் இவர் ஒரு பாடகரும் கூட.

நவாஸ் *சைதன்யம்* (1995) திரைப்படத்தில் அறிமுகமானார். மேலும் சுமார் 50 மலையாள படங்களில் தோன்றியுள்ளார். முதன்மையாக நகைச்சுவை வேடங்களில் நடித்தார். *மிமிக்ஸ் ஆக்ஷன் 500* (1995) *ஹிட்லர் பிரதர்ஸ்* (1997) *ஜூனியர் மாண்ட்ரேக்* (1997) *மாட்டுபெட்டி மச்சன்* (1998) *சந்தமாமா* (1999) மற்றும் *தில்லானா தில்லானா* (2003) ஆகிய படங்களில் நடித்ததற்காக மிகவும் பிரபலமானவர்.

## ஆரம்பகால வாழ்க்கை
நவாஸ், திருச்சூரின் வடக்காஞ்சேரியிலுள்ள ஒரு கிராமத்தில், 27 ஏப்ரல் 1974 அன்று பிறந்தார். இவரின் தந்தை அபூபக்கர் ஒரு நாடக மற்றும் திரைப்பட நடிகர் ஆவார். மேலும் பல மலையாள படங்களிலும்  தோன்றியுள்ளார். இவரின் தாயார் இல்லத்தரசி. நவாஸ் இரண்டு உடன்பிறப்புகளுடன் வளர்ந்தார். இவருக்கு ஒரு மூத்த சகோதரர் நியாஸ் மற்றும் ஒரு தம்பி நிஸாம் என்ற இருவர் உண்டு. நவாஸின் குழந்தை பருவத்தில் குடும்பம் வறுமையிலேயே வாழ்ந்தது.

ஒரு கலைஞராக தனது வாழ்க்கையைத் தொடங்கிய பிறகு, எர்ணாகுளத்தில் உள்ள தனது தாயின் மூதாதையர் வீட்டிற்குச் சென்று அங்கு இருபது ஆண்டுகள் வாழ்ந்தார். இவரது சகோதரர் நியாஸ் பெக்கர் திரைப்படம் மற்றும் தொலைக்காட்சியில் நகைச்சுவை நடிகராக மாறினார். இவரது மற்றொரு சகோதரர் நிசாம் (நிஸாமுதீன்) ஒரு பத்திரிகையாளர் ஆனார்.

## தொழில் வாழ்க்கை
பரதன் இயக்கிய *வெங்கலம்* படப்பிடிப்பு நடைபெறும் இடத்திற்கு நவாஸும் இவரது சகோதரர் நியாஸ் பேக்கரும் சென்று கலைஞர்களின் முகாமில் நாடகங்களை நிகழ்த்துவார்கள். ஜெயராம் மற்றும் ஜைனுதீன் போன்ற அக்காலத்தின் பலகுரல் கலைஞர்களால் ஈர்க்கப்பட்ட சகோதரர்கள், பலகுரல் பேசுவதில் மிகுந்த ஆர்வத்தை வளர்த்துக் கொண்டு மேடையில் நிகழ்ச்சிகளை நிகழ்த்தத் தொடங்கினர். பின்னர் கலாபாவனில் சேர்ந்த நவாஸ், அங்கு தொழில்முறை நிகழ்ச்சிகளை செய்யத் தொடங்கினார். இறுதியில், சுயாதீனமாக, தனது சகோதரர் நியாஸுடன் இணைந்து கொச்சின் ஆர்ட்ஸ் நிறுவனத்தை நிறுவினார். அதன் கீழ் இவர்கள் தொடர்ந்து பலகுரல் நிகழ்ச்சிகளை நிகழ்த்தினர். 1993இல் வெளியான வாத்சல்யம் திரைப்படத்தில் தனது தந்தை நடித்த பாத்திரத்தை மேடையில் இவர் நிகழ்த்தினார்.

## சொந்த வாழ்க்கை
ஒரு சில திரைப்படங்கள் மற்றும் தொலைக்காட்சி தொடர்களில் நடித்த ரெஹ்னா என்பவரை நவாஸ் மணந்தார். இருவரும் *நீலாகாசம் நிரயே* (2002) படத்தில் நடித்தபோது திருமணம் ஏற்பாடு செய்யப்பட்டது. இந்த தம்பதியினருக்கு நஹரின், ரிஹான் மற்றும் ரித்வான் என்ற மூன்று குழந்தைகள் பிறந்தனர்.&nbsp;

ஆகஸ்ட் 1,2025 அன்று, ஒரு திரைப்படத்தின் படப்பிடிப்புக்குப் பிறகு தனது அறைக்குத் திரும்பிய பின்னர், சோட்டானிக்கரையில் உள்ள ஒரு விடுதியில் நவாஸ் மயக்கமடைந்த நிலையில் காணப்பட்டார். அவர் மாரடைப்பால் இறந்ததாக அருகிலுள்ள மருத்துவமனையில் உறுதி செய்யப்பட்டது. அப்போது இவருக்கு வயது 51.

## மேற்கோள்கள்

## வெளி இணைப்புகள்
* 

பகுப்பு:கேரள மக்கள்
பகுப்பு:2025 இறப்புகள்
பகுப்பு:1974 பிறப்புகள்
அனிதா கெம்கா

**அனிதா கெம்கா** (*Anita Khemka*) இந்தியாவின் மூன்றாம் பாலினத்தவரார்களான ஹிஜ்ரா சமூகத்தை ஆவணப்படுத்தும் பணிக்காக அறியப்படுகிறார்.  ஹிஜ்ராவுடனான இவரது பணி 2006 ஆம் ஆண்டு வெளியான *பிட்வீன் த லைன்ஸ்: இன்டியாஸ் தேர்ட் ஜென்டர்* (Between the Lines: India 's Third Gender) என்ற திரைப்படத்தில் ஆவணப்படுத்தப்பட்டது.

அனிதாவின் படைப்புகள் ஹூஸ்டன் ன் நுண்கலை அருங்காட்சியகத்தின் சேகரிப்பில் சேர்க்கப்பட்டுள்ளன.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
தீன் தயாள் பைர்வா

**தீன் தயாள் பைர்வா** (பிறப்பு: 10 சனவரி 1976) ஒரு இந்திய அரசியல்வாதி ஆவார், தற்போது இவர் 16 வது இராசத்தான் சட்டமன்றத்தின் உறுப்பினராக உள்ளார். இவர் தௌசா சட்டமன்றத் தொகுதியின் சட்டமன்ற உறுப்பினர் ஆவார். இவர் இந்திய தேசிய காங்கிரசு கட்சியின் வேட்பாளர் ஆவார்.

## மேற்கோள்கள்
அம்சுமான்

**அம்சுமான்** (*Amshuman* (சமசுகிருதம்:अंशुमान्) அயோத்தியை தலைநகராகன் கொண்டு கோசல நாட்டை ஆண்ட சூரிய வம்சத்தின் இச்வாகு குல மன்னர் அசமஞ்சனின் மகன் ஆவார். மன்னர் சகரனின் மறைவிற்குப் பிறகு இவர் கோசல நாட்டின் அரியணை ஏறியவர். இவர் இராமரின் முன்னோர் ஆவார்.
அம்சுமானின் பேரன் பகீரதன் கங்கை ஆறு|கங்கை ஆற்றை]] சொர்க்கத்திலிருந்து பூமிக்கு கொண்டு வந்த பெருமை படைத்தவர்.
## தொன்ம வரலாறு
### யாகக் குதிரை காணாமல் போதல்
மன்னர் சகரன் அஸ்வமேத யாகம் செய்கையில், அவனது யாகக் குதிரையை , இந்திரன் திருடி பாதாள உலகததில் தவம் செய்து கொண்டிருந்த கபில முனிவரின் ஆசிரமத்தில்  மறைத்து வைத்தான்.. யாகக் குதிரையைக் கண்டுபிடித்து தேடும் பணியில் தனது 60,000 மகன்களை மன்னர் சகரன் ஏவினான். யாகக் குதிரையைத் தேடி களைத்துப் போன சகர குமாரர்கள், இறுதியாக பாதாள உலகத்திற்கு சென்று, அங்கு கபில முனியின் ஆசிரமத்தில் கட்டப்பட்டிருந்த யாகக் குதிரையைக் கண்டனர். இது குறித்து தவத்தில் இருந்த கபில முனிவரை உசுப்பி விவரம் கேட்டனர். கோபமடைந்த கபில முனியின்  கண் பார்வையால் 60,000 சகர குமாரர்கள் எரிந்து சாம்பலாயினர். 

சகர குமாரர்கள் யாகக் குதிரையை மீட்டு திரும்பாத காரணத்தினால், மன்னர் சகரன் தனது பேரன் அம்சுமானை, சகர குமாரர்களை தேடி அழைத்து வர கட்டளையிட்டான்.

### கண்டு பிடித்தல்
அம்சுமான் யாகக் குதிரை மற்றும் சகர குமாரர்களைத் தேடி பாதாள உலகம் சென்றான். அங்கு கபில முனிவரையும், யாகக் குதிரையையும் கண்டான். இது குறித்து தாம் வந்த விஷயத்தை முனிவருடன் கூறினான். அதற்கு கபில முனிவர் யாகக் குதிரையைத் தேடி வந்த 60,000 சகர குமாரர்கள் தனது கோபப் பார்வையால் சாம்பலாகிப் போனார்கள் என்றும், அவர்களது ஈமக்கிரியை கங்கை நீரால் முறைப்படி நடைபெற்றால் சொர்க்கம் செல்வர் எனத் தெரிவித்தார். பின் கபில முனிவரின் ஆசிரமத்தில் இருந்த அஸ்வமேதயாகக் குதிரையை அயோத்திக்கு கொண்டு வந்து மன்னர் சகரனிடம் ஒப்படைத்து, 60,000 சகர குமாரர்களின் இறப்பினையும்,  அவர்களுக்கு கங்கை நீரால் ஈமக்கிரியைகள் செய்தால் சொர்க்கம் செல்வார்கள் என்ற விவரத்தையும் தெரிவித்தான்.

தேவலோகத்தில் பாயும் கங்கை ஆற்று நீரை மன்னர் சகரனால் பூமிக்கு கொண்டு வர இயலவில்லைசகரனுக்குப் பின் மன்னரான அம்சுமானல் கூட கங்கையை பூமிக்கு கொண்டு வர இயலவில்லை.

பின் மன்னரான அம்சுமானின் மகன் திலீபனாலும் வானுலக கங்கை நீரை பூவுலகிற்கு கொண்டு வர இயலவில்லை. பின் திலீபனுக்கு பின் ஆட்சிக்கு வந்த அவனது மகன் பகீரதன்  கடும் தவம் இயற்றி, கங்கை நீரை பூமிக்கு கொண்டு வந்து, அந்நீரால் தனது மூதாதையர்களுக்கு ஈமக்கிரியை செய்தபடியால், சகர குமாரர்கள் 60,000 பேர் சொர்க்கம் சென்றனர்.

## மேற்கோள்கள்

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
அஜன்

**அஜன்** (*Aja*) (சமசுகிருதம்:अज).அயோத்தியை தலைநகராகக் கொண்டு கோசல நாட்டை ஆண்ட மன்னரும், இரகுவின் மகனும், தசரதனின் தந்தையும்,  இராமரின் தந்தை வழி தாத்தாவும் ஆவார். 

ரிக் வேத மந்திரம் (1.018.19) கூறும் பத்து மன்னர்களின் போரின் இரண்டாம் கட்டப் போரில் மன்னர் அஜன் பெயர் குறித்துள்ளது. அதில் உள்ளூர் தலைவனான பீடனின் கூற்றுப்படி, அஜன், சிக்ரஸ் மற்றும் யக்ஷஸ் ஆகிய மூன்று பழங்குடியினருடன் சுதாஸ் தோற்கடிக்கப்பட்டதாகக் கூறப்படுகிறது.
## மேற்கோள்கள்

## வெளி இணைப்புகள்
*  

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
பண்டார் புக்கிட் திங்கி

**பண்டார் புக்கிட் திங்கி** (மலாய்; ஆங்கிலம்: *Bandar Bukit Tinggi*; சீனம்: 武吉丁宜市; என்பது மலேசியா, சிலாங்கூர், கிள்ளான் மாவட்டத்தில் RM 5 பில்லியன் (US$1.6 பில்லியன்) செலவில்; பரந்த அளவிலான வசதிகளைக் கொண்டு உருவாக்கப்பட்ட ஒரு நவீன நகரமாகும். 

பந்தர் புக்கிட் திங்கி, பல்வேறு வகையான இரட்டை மாடி மனைகள்; ஓரடுக்கு மனைகள்; சொகுசு மனைகள்; நடுத்தர விலை அடுக்குமாடி மனைகள்; அடுக்குமாடி வீட்டுத்தொகுதிகள் உட்பட 20,000-க்கும் மேற்பட்ட வீட்டுத் தொகுதிகளைக் கொண்டுள்ளது. இந்த நகரம் 1997-ஆம் ஆண்டு உருவாக்கப்பட்டது.

புக்கிட் திங்கியின் 3 முக்கிய வளர்ச்சிப் பகுதிகள்:
* புக்கிட் திங்கி 1 (*BT1*)
* புக்கிட் திங்கி 2 (*BT2*) 
* புக்கிட் திங்கி 3 (*Klang Parklands*)

புக்கிட் திங்கிக்கு அருகில் பொட்டானிக் கிளாங் *(Botanic Klang),* கிளென்மேரி கோவ் *([[:en:Glenmarie Cove|Glenmarie Cove]])*, பண்டார் புத்திரி கிளாங் *(Bandar Puteri Klang),* கோத்தா பாயுமாஸ் *(Kota Bayuemas)* மற்றும் பண்டார் பெஸ்தாரி *(Bandar Bestari)* போன்ற நவீன நகரங்கள் உள்ளன.

## அரசியல்
மலேசிய மக்களவையில்; (**P111**) கோத்தா ராஜா மக்களவைத் தொகுதியில் பண்டார் புக்கிட் திங்கி பிரதிநிதிக்கப்படுகிறது. 2022-ஆம் ஆண்டு தொடங்கி மண்புமிகு டத்தோ முகமது சாபு என்பவர் மக்களவை உறுப்பினராக உள்ளார். இவர் அமானா கட்சியின் தலைவரும் ஆவார்.

சிலாங்கூர் மாநில சட்டமன்றத்தில், 2018 முதல் (**N48**) செந்தோசா சட்டமன்ற உறுப்பினராக குணராஜா ஜார்ஜ் *(Gunarajah George)* என்பவர் உள்ளார். பண்டார் புக்கிட் திங்கி நகர்ப்பகுதி, கிள்ளான் அரச நகராட்சியின் *(Majlis Bandaraya Diraja Klang)* அதிகார வரம்பிற்குள் வருகிறது.

## போக்குவரத்து
பண்டார் புக்கிட் திங்கி, கோலாலம்பூருக்கு மேற்கே 50 கி.மீ தொலைவிலும், பெட்டாலிங் ஜெயாவிலிருந்து 30 கி.மீ தொலைவிலும் அமைந்துள்ளது. இந்த நவீன நகரம் முக்கிய நெடுஞ்சாலைகள் வழியாக அணுகக்கூடியது. அவற்றில் மிக அருகில் இருப்பது சா ஆலாம் விரைவுச்சாலை; அடுத்ததாக உள்ளது மேற்கு கடற்கரை விரைவுச்சாலை *(West Coast Expressway).*

புக்கிட் திங்கியில் இருந்து கிள்ளான் நகர மையம், கோலாலம்பூர், பந்திங் நகரங்கள் மற்றும் கோலாலம்பூர் பன்னாட்டு வானூர்தி நிலையத்திற்கு நேரடி பேருந்து சேவைகள் வழங்கப்படுகின்றன.

புக்கிட் திங்கி   வழியாக இணைக்கப்பட்டுள்ளது; 2 உயர்த்தப்பட்ட எல்ஆர்டி நிலையங்களைக் கொண்டுள்ளது

*  கிள்ளான் ஜெயா எல்ஆர்டி நிலையம்
*  பண்டார் புக்கிட் திங்கி எல்ஆர்டி நிலையம்

கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் கீழ் RM 9 பில்லியன் செலவில்  சா ஆலாம் வழித்தடம் கட்டப்பட்டது.

## மேலும் காண்க
* பண்டமாரான்
* செரி பெட்டாலிங்
* டத்தோ முகமது சாபு

## மேற்கோள்கள்

## வெளி இணைப்புகள்
* Laman Web Rasmi Pemaju Bandar Bukit Tinggi, WCT Land Berhad 
* Persatuan Penduduk Bandar Bukit Tinggi (PPBBT), Klang 

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
குடிகி

**குடிகி***Kudige*) என்பது இந்தியாவின் தென் மாநிலமான கர்நாடகாவின், குடகு மாவட்டத்தில் உள்ள குசால்நகர் வட்டத்தில் அமைந்துள்ள கிராமமாகும். குடிகி கிராமம்  அரங்கி ஆறு காவிரியுடன் இணையும் இடமாகும். குடிகி என்பதன் பொருள் சங்கமமாகும் இடம் என்பது பொருளாகும். குடகு மாவட்டம் தனது பால் தேவையின் பெரும் பகுதியை குடிகி பால் பண்ணையிலிருந்து பெறுகிறது. மாவட்ட கல்வி மற்றும் ஆசிரியர் பயிற்சி நிறுவனம், சைனிக் பள்ளி ஆகியவை இங்கு அமைந்துள்ளதால், இப்பகுதி மாவட்டத்தில் முக்கியத்துவம் வாய்ந்த இடமாக உள்ளது. 

குடிகி, குசால் நகருக்கு இணையாக இரட்டை நகரமாக வளர்ந்துள்ளது. இதன் புற நகரங்களில் தொழிற்சாலைகள் பல உள்ளன. மேலும் டாட்டா காஃபி நிறுவனத்துக்கு சொந்தமான 20,000 மெட்ரிக் டன் கொள்ளளவு கொண்ட இந்தியாவின் மிகப்பெரிய காஃபி பதப்படுத்தும் தொழிற்சாலை ஒன்றும் குடிகி கிராமத்தில் உள்ளது.

## மக்கள்தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி, குடிகி கிராமத்தின் மொத்த மக்கள் தொகை 5529 ஆகும். இதில் ஆண்களின் எண்ணிக்கை 2733 ஆகவும் பெண்களின் எண்ணிக்கை 2796 ஆகவும் இருந்தது.

## மேலும் காண்க
* குடகு மாவட்டம்
* மங்களூர்
* கர்நாடக மாவட்டப் பட்டியல்

## மேற்கோள்கள்

## வெளி இணைப்புகள்
* http://Kodagu.nic.in/

பகுப்பு:கருநாடகச் சிற்றூர்கள்
பகுப்பு:கர்நாடகாவிலுள்ள கிராமங்கள்
பகுப்பு:குடகு மாவட்டம்
அஞ்சு தோடியா

**அஞ்சு தோடியா** (*Anju Dodiya*) (பிறப்பு 7 ஏப்ரல் 1964) ஓர் சமகால இந்திய ஓவியர் ஆவார். இவர் மும்பையில் வசித்து வருகிறார். இவரது ஓவியங்கள் சுயசரிதை மற்றும் மனித உறவுகளை கருப்பொருளாகக் கொண்டுள்ளன. பொதுவாக 'பெண்கள்' மையக்கருவாக உள்ளனர்.

இவரது படைப்புகள் பெரும்பாலும் நீர்வண்ணம் மற்றும் கரி ஆகியவற்றின் கலவையாக ஒரு ஊடகமாக உள்ளன.

## வாழ்க்கை மற்றும் கல்வி
அஞ்சு தோடியா மகாராட்டிரவின் மும்பையில் பிறந்தவர். 1986 ஆம் ஆண்டில் சர் ஜே. ஜே. கலைப்பள்ளியில் ஓவியத்தில் பட்டம் பெறுள்ளார். இவர் சமகால இந்திய ஓவியராக விளங்கும் அதுல் தோடியா இவரின் கணவர் ஆவார். இவர்களின் மகள் பிராஜும் ஒரு கலைஞர்.

## தொழில் வாழ்க்கை
ஆரம்ப நாட்களில், இவரது கலை பெரும்பாலும் பண்பியல் ஓவிய பாணியிலேயே இருந்தது. இருப்பினும், மனித மனம் மற்றும் உளநிலைப் பகுப்பாய்வு ஆகியவற்றில் நிலையான ஆர்வத்துடன், மானுடவியல் உருவங்களைப் பற்றிய இவரது சாய்வு இவரது படைப்புகளில் தொடர்ந்து இடம்பெற்றுள்ளது. ஜியோட்டோ போன்ற மறுமலர்ச்சி ஓவியர்கள், இங்மார் பெர்க்மேனின் திரைப்படங்கள், ஜப்பானிய உகியோ-இ அச்சுகள் மற்றும் சில்வியா பிளாத் போன்றோரின் கவிதைகள் ஆகியவற்றால் தோடியா ஈர்க்கப்பட்டுள்ளார். இடைக்கால பக்திக் கவிதைகள், குஜராத்தி நாட்டுப்புறக் கதைகள் மற்றும் உலகெங்கிலும் உள்ள புராணங்களாலும் இவர் ஈர்க்கப்பட்டுள்ளார். இந்த தாக்கங்கள் அனைத்தின் ஒருங்கிணைந்த விளைவும் இவரது தனித்துவமான ஓவிய பாணியில் பிரதிபலிக்கிறது.

### கருப்பொருள்கள்
சமகால நிகழ்வுகள், சமூகவியல், பொருளாதாரம் மற்றும் கலாச்சாரம் பற்றிய நுட்பமான வர்ணனைகள் இவரது கலைப்படைப்புகளின் முக்கிய கருப்பொருள்களாக உள்ளன. செய்தித்தாள் தலைப்புச் செய்திகள், ஆடையலங்கார வடிவழகிகளின் புகைப்படங்கள், திரைப்படங்கள் ஆகியவை இவரது ஓவியங்களுக்கான குறிப்புப் பொருட்களாகும். இவரது ஓவியங்களில் உள்ள விவரங்கள் அடுக்கு குறியீட்டுடன் யதார்த்தத்தின் வெளிப்புற தோற்றத்தைக் காட்டுகின்றன. இவர் பல்வேறு வழிகளில் ஓவியத்தின் ஊடகமாகவும் துணியைப் பயன்படுத்தியுள்ளார்.

### முக்கியக் கண்காட்சிகள்
இலண்டனில் நடைபெற்ற பிரைஸ் சர்வதேச கலை கண்காட்சி, ஆங்காங்கில் உள்ள பாசெல் கலைக்கூடம், இந்தியக் கலை கண்காட்சி மற்றும் புதுதில்லியில் நடந்த தில்லி சமகால கலை வாரம் ஆகியவற்றில் தோடியாவின் படைப்புகள் காட்சிக்கு வைக்கப்பட்டன. இந்தியாவிலும் வெளிநாட்டிலும் பல தனி மற்றும் குழு கண்காட்சிகளிலும் இவர் ஒரு பகுதியாக இருந்து வருகிறார்.

## மேற்கோள்கள்

## வெளி இணைப்புகள்

* Interview with Chandigarh Lalit Kala Akademi
* Talk: The Colour of Doubt

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1964 பிறப்புகள்
டைனமீட்டர்

**டைனமீட்டர்** (*Dynameter*) என்பது தொலைநோக்கியின் உருப்பெருக்கத்தை அளவிடும் ஒரு கருவியாகும். இது பொருள் கண்ணாடியின் உருவத்தின் விட்டத்தை அளவிடப் பயன்படுகிறது. கண்ணாடியின் உண்மையான விட்டத்தை, கண்ணாடியின் உருவத்தின் அளவிடப்பட்ட விட்டத்துடன் ஒப்பிடுவதன் மூலம் பெரிதாக்கும் திறன் கண்டறியப்படுகிறது.

இடது|thumb|350x350px
மையம்|thumb|350x350px

## மேற்கோள்கள்

பகுப்பு:ஒளியியல் கருவிகள்
அரட்டை மெசஞ்சர்

**அரட்டை மெசஞ்சர்** அல்லது **அரட்டை** என்பது சோஹோ நிறுவனத்தால் உருவாக்கப்பட்ட உடனடிச் செய்திப் பகிர்வுச் செயலியாகும். வாட்சப் செயலியானது தனது தனியுரிமைக் கொள்கையை 2021 ஜனவரியில் மாற்றிய போது அரட்டை செயலியானது எளியமுறையில் அறிமுகமானது. 2025 செப்டம்பரில் இந்தியா மீது வரிக் கட்டுப்பாடுகளை அமெரிக்கா விதிக்கத் தொடங்கிய போது இந்தியத் தயாரிப்புகள் மீது கவனம் பெற, இந்த அரட்டை செயலி மிகுந்த வரவேற்பைப் பெற்றது. நூறுமடங்கு பயனர்கள் அதிகரித்து முன்னணி செய்திப் பகிர்வுச் செயலியாக இந்தியச் சந்தையில் பிரபலமானது.

## வரலாறு
2006 இல் சோஹோ வணிக வசதிகளுக்காக 'சோகோ சாட்' என்ற செயலியை தங்கள் நிறுவனத்திற்காக உருவாக்கினர், அதைப் பின்னர் விரிவாக்கி, மக்கள் பயன்படுத்தும் பொதுச் செயலியாக 2021 இல் அறிமுகப்படுத்தினர். தொடக்கத்தில் முதன்மைத் திட்டமாக இல்லாமல் இது துணைத் திட்டமாகவே செயல்படுத்தி வந்தனர். 2025 இல் நாள் ஒன்றிற்கு 3,000 இலிருந்து 3.5 லட்சமாக தரவிறக்க எண்ணிக்கை அதிகரித்ததையடுத்து இதன் பாதுகாப்பு மற்றும் இதர வழுக்களைச் சரிசெய்து வருகின்றனர். 

## இவற்றையும் பார்க்கலாம்
* சோகோ கழகம்
* வாட்சப்
* சிக்னல்
* டெலிகிராம் (மென்பொருள்)

## மேற்கோள்கள்

பகுப்பு:அலைபேசி செயலிகள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:சமூக ஊடகங்கள்
இந்திய நலக் கட்சி

**இந்திய நலக் கட்சி** (*Welfare Party of India*) என்பது ஓர் இந்திய அரசியல் கட்சியாகும். iதன் முதல் தேசியத் தலைவர் முஜ்தபா ஃபரூக் ஆவார். மேலும் சையத் காசிம் ரசூல் இலியாசு, இலியாசு ஆசுமி, ஜாபருல் இசுலாம் கான், மௌலானா அப்துல் வகாப் கில்ஜி மற்றும் இலலிதா நாயக் ஆகியோர் முக்கியத் தலைவர்கள் ஆவர். இது இந்தியா முழுவதும் மாநில, மாவட்ட அளவிலான கிளைகளுடன் இணைந்து செயல்படுகிறது.

## வரலாறு
இந்திய நலக் கட்சி உருவாக்கம் 2011ஆம் ஆண்டில் தில்லியில் சையத் காசிம் ரசூல் இலியாசு தலைமையில் நிறுவப்பட்டது.

## அறியப்பட்ட கிளைகள்
கேரள நலக் கட்சி என்பது இந்திய நலக் கட்சியின் கேரள பிரிவு ஆகும். இது அக்டோபர் 19, 2011 அன்று கோழிக்கோட்டில் உள்ள தாகூர் மண்டபத்தில் தொடங்கப்பட்டது. இந்த அமைப்பு விரிவான நிலச் சீர்திருத்தத்திற்காக வாதிடுகிறது. கேரளாவின் நிலமற்ற மக்களால் பல போராட்டங்களும் கருத்தரங்குகளும் ஏற்பாடு செய்யப்பட்டன. இது சகோதரத்துவ இயக்கம் என்ற மாணவர் பிரிவைக் கொண்டுள்ளது.

## மேலும் காண்க
* இந்திய அரசியல் கட்சிகள்

## மேற்கோள்கள்

## வெளியிணைப்புகள்

* 

பகுப்பு:இந்திய அரசியல் கட்சிகள்
2025 மகளிர் துடுப்பாட்ட உலகக்கிண்ணம்

**2025 மகளிர் துடுப்பாட்ட உலகக்கிண்ணம்** (*2025 Women's Cricket World Cup*) பதின்மூன்றாவது மகளிர் துடுப்பாட்ட உலகக்கிண்ணமாகும். இந்தப் போட்டிகளை இந்தியாவும் இலங்கையும் இணைந்து நடாத்துகின்றன. 1978, 1997, 2013 ஆகிய ஆண்டுகளில் மகளிர் உலகக்கிண்ணப் போட்டிகளை நடாத்திய இந்தியா, நான்காவது முறையாகப் போட்டிகளை நடாத்துகின்றது. இலங்கை ஏற்று நடாத்தும் முதலாவது மகளிர் உலகக்கிண்ணம் இதுவாகும். 8 அணிகள் பங்கேற்கும் இறுதி உலகக்கிண்ணம் இதுவாகும். 2022இல் ஏழாவது முறையாக உலகக்கிண்ணத்தை வென்ற ஆத்திரேலியா நடப்பு வாகையாளராக இருந்தது. அரையிறுதியில் ஆத்திரேலியாவைத் தோற்கடித்த இந்தியா இறுதிப் போட்டியில் வென்று நடப்பு வாகையாளராக உள்ளது.

## பின்னணி
சூன் 2025இல்,  பன்னாட்டுத் துடுப்பாட்ட அவை இந்தப் போட்டிகள் 30 செப்டெம்பர் முதல் 2 நவம்பர் 2025 வரை நடைபெறும் என அறிவித்தது. 2024 டிசம்பர் 19 அன்று, இந்தியத் துடுப்பாட்டக் கட்டுப்பாட்டு வாரியத்திற்கும் பாகிஸ்தான் துடுப்பாட்ட அவைக்கும் இடையிலான ஒப்பந்தத்தைத் தொடர்ந்து, 2024–2027 காலக்கட்டத்தில் நடைபெறும் ஐசிசி போட்டிகளில் இந்தியா-பாகிஸ்தான் அணிகளுக்கிடையிலான போட்டிகள் நடுநிலை மைதானங்களில் நடத்தப்படும் என்று ஐசிசி உறுதிப்படுத்தியது. இந்த ஒப்பந்தத்தின் படி பாகிஸ்தானின் அனைத்து போட்டிகளும், மேலும் சில போட்டிகளும் இலங்கைக்கு மாற்றப்பட்டன.

## நிகழிடங்கள்
ஐந்து வெவ்வேறு இந்திய மைதானங்களில் போட்டிகள் நடத்தப்படும் என்று முதலில் திட்டமிடப்பட்டது. சாதகமான வானிலை நிலைமைகளை உடைய நகரங்களுக்கு பிசிசிஐ முன்னுரிமை அளித்ததுடன் போக்குவரத்து, வசதிகளின் அடிப்படையில் மைதானங்கள் தெரிவுசெய்யப்பட்டன. பாக்கித்தானின் போட்டிகள் இலங்கையில் நடைபெற்றன.

## போட்டிகள்
பன்னாட்டுத் துடுப்பாட்ட அவை போட்டி அட்டவணையை 16 ஜூன் 2025 அன்று அறிவித்தது. திருத்தப்பட்ட அட்டவணை 22 ஆகத்து 2025 அன்று அறிவிக்கப்பட்டது.

### குழுநிலை

----

### வெளியேறு நிலை

#### அரையிறுதிப் போட்டிகள்

----

#### இறுதிப்போட்டி

## புள்ளிவிபரங்கள்

### அதிக ஓட்டங்கள்

### அதிக இலக்குகள்

### அதிக தனிநபர் ஓட்டங்கள்

### சிறந்த பந்து வீச்சு

### அதிகபட்ச அணி ஓட்டங்கள்

## மேற்கோள்கள்


பகுப்பு: துடுப்பாட்ட உலகக்கிண்ணம்
காயம்குளம் - 3

**காயம்குளம் - 3** *(Kym 3), வேளாண் பெயர்; *'ஓணம்** (Onam)'', எனப்படும் இந்த [[நெல்]] வகை, Kochuvithu / TNI / [[பட்டாம்பி - 38|திரிவேணி]] ஆகிய மூன்று நெல் இரகங்களை இணைத்து உருவாக்கப்பட்ட ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[ஆலப்புழா மாவட்டம்]], [[காயம்குளம்]] பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), [[1985]] ஆம் ஆண்டு வெளியிட்ட இந்த நெல் இரத்தை பொதுவாக **ஓணம்''' எனும் வேளாண் பெயரில் அழைக்கப்படுகிறது.

## பின்னணி
மிகக் குறுகிய கால அளவில் அறுவடைக்கு தயாராகும் இந்த நெல் வகை, 95 - 100 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஆரம்பக்  கட்டங்களில் வறட்சியைத் தாங்கும் இதன் நெற்பயிர், கருகல் நோய், உறைக் கருகல் நோய் மற்றும் குலை நோய்க்கு மிதமான எதிர்ப்புத் திறன் கொண்டது. மேலும் ஒனாட்டுக்கரை பகுதியின் முதல் பயிர் பருவத்தில் உலர் விதைப்புக்கு ஏற்றது என கூறப்படுகிறது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
எசு. எசு. திருநாவுக்கரசு

**எசு. எசு. திருநாவுக்கரசு** (*S. S. Thirunavukkarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். இளங்கலை, இளநிலைச் சட்டம் பட்டங்களைப் பெற்ற திருநாவுக்கரசு அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் மே 19, 2001 முதல் 01 மார்ச்சு 2002 வரை செய்தி, விளம்பரம், வனத்துறை அமைச்சராகப் பணியாற்றினார்.

## தேர்தல் செயல்பாடு
### 2001

## இறப்பு
திருநாவுக்கரசு காஞ்சிபுரத்தில் 22 நவம்பர் 2004 அன்று காலமானார்.

## மேற்கோள்கள்

பகுப்பு:1949 பிறப்புகள்
பகுப்பு:2004 இறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
த. ஆறுமுகம் (திருவொற்றியூர்)

**த. ஆறுமுகம்** (*T. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் நெட்டுக்குப்பம் பகுதியினைச் சேர்ந்தவர். இளங்கலைப் பட்டம் பெற்றுள்ள ஆறுமுகம் அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் சுயேச்சையாகப் போட்டியிட்ட குமரி அனந்தன் 34041 வாக்கு வித்தியாசத்தில் தோல்வியடைந்தார்.

## தேர்தல் செயல்பாடு
### 2001

## மேற்கோள்கள்

பகுப்பு:1962 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
ஸ்டில் கவுண்டிங் தி டெட்

***இறந்தவர்களை இன்னும் எண்ணிக்கொண்டிருக்கிறார்கள்: இலங்கையின் மறைக்கப்பட்ட போரில் இருந்து தப்பியவர்கள் (Still Counting the Dead: Survivors of Sri Lanka's Hidden War)*** என்பது, இலங்கைக்கான முன்னாள் பிபிசி செய்தியாளரும், பொது மன்னிப்புச் சபை முன்னாள் செய்தித் தலைவரும், பிரித்தானிய பத்திரிகையாளருமான பிரான்சிஸ் ஹாரிசன் எழுதிய ஒரு புத்தகமாகும். இந்தப் புத்தகம், போரின் போது மோதல்களில் சிக்கி கொல்லப்பட்ட ஆயிரக்கணக்கான இலங்கைத் தமிழ் பொதுமக்களைப் பற்றியதாகும்.  அரசாங்கத்தின் கடுமையான ஊடக முடக்கத்தால், இலங்கை உள்நாட்டுப் போரின் இறுதிக் கட்டங்களில் பொதுமக்கள் பட்ட துன்பங்களை உலகம் அறியாமல் செய்தது, இறுதித் தாக்குதல் தொடங்குவதற்கு முன்பே ஐக்கிய நாடுகள் அவையின் ஊழியர்களை வெளியேறியதன் தோல்வியையும் இந்தப் புத்தகம் எடுத்துக்காட்டுகின்றது.       

## மேற்கோள்கள்

## வெளி இணைப்புகள்
*Still Counting the Dead Website
பகுப்பு:ஈழப் போர் குறித்த நூல்கள்
பகுப்பு:2012 நூல்கள்
லவணாசுரன்

**இலவனசுரன்** (*Lavana*) ({{சமசுகிருதம்]]:लवणासुर]], இராமாயணம் காவியத்தில் கூறப்படும் அசுரன் லவனாசுரனை, இராமனின் கடைசித் தம்பியான  சத்துருக்கன் போரில் கொல்கிறார். 

## தொன்ம வரலாறு
இராவனை வென்ற இராமன் அயோத்தியை தலைநகராகக் கொண்டு கோசல நாட்டை ஆட்சி செய்கையில், மதுபுரி எனும் நாட்டை ஆட்சி செய்து கொண்டிருந்த லவனாசுரன் எனும் அசுரன், முனிர்களையும், அவர்கள் செய்கின்ற யாகங்களையும் அழித்துக் கொண்டிருந்தான். இக்கொடுஞ்செயல்களை சியவனர் தலைமையிலான முனிவர்கள் இராமரிடம் முறையிட்டனர். 

இராமர் சத்துருக்கணனை லவனாசுரனை வதைக்க அனுப்பி வைத்தார். சத்துருக்கணன் பெரும்படையுடன், லவனாசுரனை அழிக்கப் புறப்பட்டார். லவனாசுரனை சத்துருக்கன் போரில் அழைத்தார். சத்துருக்கன் லவனாசுரனின் மார்பில் அம்பை பாய்ச்சிக் கொன்றார். இதனால் இறந்த லவனாசுரனின் நாட்டிற்கு சத்துருக்கனை ஆட்சியாளராக நியமித்து இராமர் பட்டம் சூட்டினார்.

## மேற்கோள்கள்

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
பகுப்பு:அசுரர்
சரமை

**சரமை** (*Sarama*) (சமசுகிருதம்:सरमा), இராமாயணம் காவியம் கூறும் இலங்கை வேந்தன் இராவணின் தம்பியான வீடணின் மனைவியும், திரிசடையின் தாயும் ஆவார். இராவணால் சீதை சிறைபிடிக்கப்பட்டு அசோக வனத்தில் இருந்த போது, சீதையின் துயரம் நீங்க பரிவுடன் ஆறுதல் கூறியவள் திரிசடை..சில நேரஙக்ளில் திரிசடையை அரக்கி என்றும் கூறுவதும் உண்டு. மேலும் திரிசடையை கந்தர்வப் பெண் என்றும் அழைப்பதுண்டு.
## சீதையுடன் உறவு
வால்மீகி இராமாயணத்தில் சரமை குறித்த தகவல்கள் ஏதும் இல்லை. இராமாயணத்தின் புதிய பதிப்புகளில், சீதை பயமுறுத்த இராவணன் தனது மாய சக்தியால், இராமனின் தலையை வாளால் கொய்து சீதையிடம் காண்பித்தும், பயமுறுத்தியும் தன்னை மணக்க வலியுறுத்தினான். சீதை இக்காட்சியைக் கண்டு பயப்படாது இருந்தாள். அப்போது சரமை சீதையிடம் இராமனின் தலையை கொய்தது மாயஜால வித்தை என்று உரைத்தாள். 

மேலும் சரமை இராமர் மற்றும் இலக்குவன் தங்களது வானரப் படைகளுடன் இலங்கையை முற்றுகை இட்டுள்ளதையும் தெரிவித்தாள்.இதனால் சீதை மனம் மகிழ்ந்தாள். 

சரமையின் அறிவுத்தல்களால், வீடணன் இராமரிடம் சரணாகதி அடைந்து, இராவணனை எதிர்த்து இராமர் பக்கம் நின்று போர் புரிந்தார். வீடணன் ஆலோசனையால் இந்திரஜித் போன்ற கொடும் அசுரர்களை கொல்ல இராமருக்கு ஆலோசனைகள் கூறினார்.
## அடிக்குறிப்புகள்

## மேற்கோள்கள்
* 
* 
* 

பகுப்பு:இராமாயணக் கதைமாந்தர்கள் 
பகுப்பு:அசுரர்
பகுப்பு:இந்து தொன்மவியல் மாந்தர்
சையத் நசீர் உசேன்

**சையத் நசீர் உசேன்** (*Syed Naseer Hussain*) இந்திய தேசிய காங்கிரசு கட்சியைச் சேர்ந்த அரசியல்வாதியும், கருநாடக மாநிலத்தைச் சேர்ந்த மாநிலங்களவை உறுப்பினரும் ஆவார். இவர் கட்சியில் தேசியத் செய்தித் தொடர்பாளராகவும் பணியாற்றினார். இந்திய இளைஞர் காங்கிரசின் தேசியச் செயலாளராகவும், கட்சியின் தலைமைத் தேர்தல் அலுவலராகவும் பணியாற்றினார். இந்திய அரசின் பல்வேறு குழுக்களின் தலைவராகவும், துணைத் தலைவராகவும் இரண்டு தொழிலாளர் வாரியங்களின் தலைவராகவும் பணியாற்றினார். இவர் பெல்லாரியைச் சேர்ந்தவர். காங்கிரசு செயற்குழு உறுப்பினராகவும் நியமிக்கப்பட்டார். தற்போது, உசேன் காங்கிரசு செயற்குழுவில் முழுநேர உறுப்பினராகப் பணியாற்றுகிறார். மேலும், கட்சியின் தலைவர் மல்லிகார்ஜுன கார்கேவின் அலுவலகத்தை நிர்வகிக்கும் பொறுப்பிலும் உள்ளார்.

## ஆரம்பகால வாழ்க்கை மற்றும் பின்னணி
நசீர் உசேன் 1970 ஜூன் 10 அன்று சையத் ஹபீஸ் மற்றும் அக்தர் உன்னிஸா ஆகியோருக்கு மகனாகப் பிறந்தார்.

சையத் நசீர் உசேன் அரசியல் அறிவியலில் முதுநிலைப் பட்டம் முடித்தார்.  சர்வதேச ஆய்வுகள் என்ற தலைப்பில் முனைவர் பட்டமும் பெற்றவர்  மைசூர் செயின்ட் பிலோமினா கல்லூரி, மைசூர் பல்கலைக்கழகம், மைசூர் மற்றும் புது தில்லி, ஜவகர்லால் நேரு பல்கலைக்கழகம் ஆகியவற்றில் கல்வி பயின்றார்.

## சொந்த வாழ்க்கை
சையத் நசீர் உசேன் 2003 அக்டோபர் 6 அன்று மெஹ்னாஸ் அன்சாரி என்பவரை மணந்தார். இந்த தம்பதிக்கு இரண்டு மகன்கள் உள்ளனர்.

## அரசியல் வாழ்க்கை
2018 மார்ச் 23 அன்று, 185 முதல் முன்னுரிமை வாக்குகளில் 42 வாக்குகளைப் பெற்று மாநிலங்களவைக்குத் தேர்ந்தெடுக்கப்பட்டார். ஆகஸ்ட் 11,2021 அன்று, காங்கிரசு கட்சி சையத் நசீர் உசேனை மாநிலங்களவையில் நாடாளுமன்றக் கட்சியின் கொறடாவாக நியமித்தது. நவம்பர் 15,2022 அன்று, காங்கிரசின் தலைவர் மல்லிகார்ஜுன கார்கே இவர் உட்பட மேலும் மூன்று நாடாளுமன்ற உறுப்பினர்களை தனது அலுவலகத்துடன் இணைக்கப்பட்ட காங்கிரசு செயற்குழுவின் ஒருங்கிணைப்பாளர்களாக நியமித்தார்.

பிப்ரவரி 28,2024 அன்று மாநிலங்களவைக்கு மீண்டும் தேர்ந்தெடுக்கப்பட்டார்.

2024 ஆம் ஆண்டில், வக்ஃபு மசோதா குறித்து கருத்து தெரிவித்த உசேன், "வக்ஃப் (திருத்த மசோதா) 2025 என்பது முஸ்லிம்களை 'இரண்டாம் தர குடிமக்கள்' என்று குறிப்பிடுவதை நோக்கமாகக் கொண்ட ஒரு இலக்கு சட்டம்" என்று கூறினார். முஸ்லிம்களின் மத உரிமைகளை ஆதரிக்கும் அதே வேளையில், "இந்த மசோதா ஒரு தவறான பிரச்சாரத்தை அடிப்படையாகக் கொண்டது" என்றும் கூறினார். காங்கிரஸ் கட்சி மற்றும் அதன் கூட்டணிக் கட்சிகளின் வலுவான எதிர்ப்பை மீறி முன்மொழியப்பட்ட வக்ஃப் திருத்த மசோதா நாடாளுமன்றத்தின் இரு அவைகளிலும் பெரும்பான்மையுடன் நிறைவேற்றப்பட்டது.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
அர்சந்தன் சிங் பாட்டி

**அர்சந்தன் சிங் பாட்டி** (*Harchandan Singh Bhatti*) இந்தியாவைச் சேர்ந்த ஓர் அருங்காட்சியகக் காப்பாளரும் வடிவமைப்பாளரும் ஆவார்.  இந்தியாவின் பழங்குடி கலை மற்றும் கலாச்சாரத்தைப் பாதுகாப்பதற்கும் வழங்குவதற்கும் செய்த பங்களிப்புகளுக்காக அறியப்படுகிறார். போபாலில் உள்ள மத்தியப் பிரதேச மாநில பழங்குடி அருங்காட்சியகத்தின் கருத்தியல் மற்றும் வடிவமைப்பில் முக்கியப் பங்கு வகித்தார். இந்த அருங்காட்சியகம் அதன் புதுமையான மற்றும் ஆழமான காட்சிகளுக்கு அங்கீகாரத்தைப் பெற்றுள்ளது. 2025 ஆம் ஆண்டில், கலைத்துறையில் செய்த பங்களிப்புகளுக்காக இவருக்கு பத்மசிறீ விருது வழங்கப்பட்டது.

## தொழில்
2013 ஆம் ஆண்டு திறக்கப்பட்ட போபால் பழங்குடி அருங்காட்சியகம் அல்லது மத்தியப் பிரதேச பழங்குடி அருங்காட்சியகத்தின் அழகியல் மற்றும் கண்காணிப்பு வடிவமைப்பை வடிவமைத்த பெருமை அர்சந்தன் சிங் பட்டிக்கு உண்டு. இந்த அருங்காட்சியகம் அதன் அனுபவ அணுகுமுறைக்கு பெயர் பெற்றதாகும். பழங்குடி சமூகங்களின் அன்றாட வாழ்க்கை, சடங்குகள் மற்றும் நம்பிக்கைகளை பிரதிநிதித்துவப்படுத்த அவர்களின் வாழ்க்கையிலிருந்து ஒளிக்காட்சிகளையும் பழங்குடியினர் தொடர்பான மென்பொருள்களையும் பயன்படுத்துகிறது.

இவரது கண்காணிப்பு தத்துவம், வழக்கமான கண்ணாடி உறை கண்காட்சிகளிலிருந்து விலகி, இடம், ஒலி மற்றும் காட்சி அமைப்பு மூலம் கதைசொல்லலை வலியுறுத்துகிறது. இந்த அருங்காட்சியகம் மத்திய இந்தியாவில் ஒரு முக்கிய பண்பாட்டு தலமாக மாறியுள்ளது. இதன் கட்டடக்கலை அமைப்பு மற்றும் கலை உணர்வுக்காகவும் பாராட்டப்படுகிறது.

## தனிப்பட்ட வாழ்க்கை
அர்சந்தன் சிங் பாட்டி போபாலில் பிறந்தார்.  பொது நிறுவனங்கள் மூலம் பழங்குடி பாரம்பரியத்தை மேம்படுத்துவதில் ஆழ்ந்த ஈடுபாடு கொண்டுள்ளார். ஊடக நேர்காணல்களில், 1984 ஆம் ஆண்டின் சீக்கிய எதிர்ப்பு கலவரத்தின் தாக்கத்தை நினைவு கூர்ந்தார். அந்த கலவரத்தின் போது தனது தலைமுடியை வெட்டிக் கொண்டார் மற்றும் தனிப்பட்ட பாதுகாப்பிற்காக தலைப்பாகை அணிவதை நிறுத்தினார்.

## அங்கீகாரம்
2025ஆம் ஆண்டு சனவரி மாதம் 26ஆம் தேதியன்று இந்திய அரசாங்கம் இவருக்கு கலைத்துறையில் பத்மசிறீ விருது வழங்கிச் சிறப்பித்தது. அருங்காட்சியக பராமரிப்பு மற்றும் கலை வடிவமைப்பு மூலம் பூர்வீக கலாச்சாரத்தைப் பாதுகாப்பதில் பல தசாப்தங்களாக இவர் ஆற்றிய சேவைக்காக இந்த கௌரவம் வழங்கப்பட்டது.

## மேலும் காண்க
*பத்மசிறீ

## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மத்தியப் பிரதேச நபர்கள்
சரமை, தெய்வீக நாய்

**சரமை** (*Sarama*) (சமசுகிருதம்|सरमा or *देव-शुनी), [[மகாபாரதம்]] காவியத்தில் [[குரு நாடு|குரு நாட்டு]] மன்னர் [[ஜனமேஜயன்]] தனது தம்பியர் 
சுருதசேனன், உக்ரசேனன், பீமசேனன் ஆகியோருடன், [[குருச்சேத்திரம்|குருச்சேத்திரத்தில்]] நீண்ட கால சத்ர  [[சர்ப்ப யாகம்]] செய்து கொண்டிருந்தான். தெய்வீக சரமை நாயின் குட்டி ஒன்று சர்ப்ப யாகம் நடக்கும் யாகசாலையில் நுழைந்தது.  குட்டி நாயயைக் கண்ட ஜனமேஜயனின் தம்பிகள் மூவராலும் அதனை நையப் புடைக்க அது, வலியுடன் கதறிக் கொண்டே தன் தாய் சரமையிடம் நடந்தவற்றை கூறி அழுதது. இதனைக் கேட்ட குட்டியின் தாய் சரமா, தனது குட்டியின் துயரைப் பொறுக்கமுடியாமல், ஜனமேஜயனும் அவனது தம்பிகளும் இருக்கும் அந்தப் பெரிய சர்ப்ப வேள்வி நடக்கும் இடத்திற்கு வந்தது.

தாய் நாய் சரமை ஜனமேஜயனிடம் கோபத்துடன் "இந்நாய்க் குட்டி எனது மைந்தன் எந்தத் தவறையும் செய்யவில்லையே; உனது வேள்வியின் நெய்யை இவன் நாவால் நக்கிக்க்கவும் இல்லை, தொடவும் இல்லை. நெய் இருக்கும் பக்கமே பார்வையைச் செலுத்தவில்லை. இவன் தண்டிக்கப்பட்டது எவ்வாறு?" என்று கேட்டது. அவர்கள் ஒரு வார்த்தையும் பேசவில்லை. பிறகு சரமா "எக்குற்றமும் செய்யாத என் மைந்தன் உங்களால் அடிக்கப்பட்டதால், நீங்கள் அறியாதிருக்கும் சமயத்தில் தீமை உங்களை வந்தடையட்டும்" என்று சபித்தது.
==அடிக்குறிப்புகள்==

==மேற்கோள்கள்==
* 
* 
==மேலும் படிக்க==
*Debroy, Bibek (2008). *Sarama and Her Children: The Dog in Indian Myth'', New Delhi: Penguin, .
## வெளி இணைப்புகள்
* நீதி கேட்ட நாயின் சாபம்! | ஆதிபர்வம் - பகுதி 3 அ (பௌசிய பர்வம்)

பகுப்பு:இந்து புராணகால உயிரினங்கள் 
பகுப்பு:மகாபாரதக் கதை மாந்தர்கள்
கடற் காற்று

**கடற் காற்று** (*Sea air*) என்பது கடலின் மேல் உருவாகி, கடலிலிருந்து நிலத்துக்கு வீசும் காற்றை குறிக்கிறது. இது பாரம்பரியமாக நுண்ணுயிரிகளால் வெளியிடப்படும் இருமெத்தில் சல்பைடால் ஏற்படும் தனித்துவமான வாசனையுடன் தொடர்புடைய சுகாதார நன்மைகளை வழங்குவதாக கருதப்படுகிறது.

உப்புகள் பொதுவாக காற்றில் கரைவதில்லை, ஆனால் கடல் தெளிப்பு மூலம் துகள்களின் வடிவத்தில் கொண்டு செல்லப்படுகின்றன. 

19ஆம் நூற்றாண்டின் முற்பகுதியில், கடலோரப் பகுதிகள் அல்லது தீவுகளில் நோய் பரவல் குறைவாக இருப்பதற்கு கடல் காற்று காரணமாகக் கூறப்பட்டது. இத்தகைய மருத்துவ நம்பிக்கைகள் இயேன் ஆசுட்டன் மற்றும் பிற ஆசிரியர்களின் இலக்கியங்களில் பயன்படுத்தப்பட்டன.விக்டோரியா காலத்தவர்கள் கடல் காற்றின் வாசனைக்கு ஓசோன் காரணமாக இருக்குமென்று தவறாகக் கூறினர்.

அந்த நூற்றாண்டின் பிற்பகுதியில், இத்தகைய நம்பிக்கைகள் காசநோய் சிகிச்சைக்காக கடலோர விடுதிககள் நிறுவ வழிவகுத்தன. இதன் செயல்திறன் குறித்த மருத்துவ நம்பிக்கை 20 ஆம் நூற்றாண்டு வரை தொடர்ந்தது.  இருப்பினும், மரம் மற்றும் நிலக்கரி எரியும் கப்பல்களிலிருந்து வரும் மாசுபாட்டால் கடல் காற்றின் தரம் பெரும்பாலும் மோசமடைந்தது. இன்று அந்த எரிபொருள்கள் போய்விட்டன, டீசல் இயந்திரங்களில் அதிக கந்தக எண்ணெயால் மாற்றப்பட்டன. அவை சல்பேட்டு திண்மத் துகள்களை உருவாக்குகின்றன. 

## மேற்கோள்கள்

## மேலும் வாசிக்க
* Hassan, John. *The Seaside, Health and Environment in England and Wales Since 1800*. Ashgate Publishing.

பகுப்பு:வளிமண்டல வேதியியல்
பகுப்பு:காற்று மாசுபாடு
பகுப்பு:கடலியல்
பிரடெரிக்கு இராம்சுடெல்

**பிரடெரிக்கு இராம்சுடெல்**  (*Fred Ramsdell*, பிறப்பு: திசம்பர் 4, 1960, இல்லினாய்ஸ், எல்மருசிடில்) என்பவர் அமெரிக்க நோயெதிர்ப்பு நிபுணரும் 2025ஆம் ஆண்டிற்கான மருத்துவத்திற்கான நோபல் பரிசு பெற்றவரும் ஆவார்.

## கல்வியும் பணியும்
இராம்சுடெல் 1983இல் சான் டியாகோவின் கலிபோர்னியா பல்கலைக்கழகத்தில் உயிரியலில் இளங்கலைப் பட்டமும், 1987இல் இலாசு ஏஞ்சலிசில் உள்ள கலிபோர்னியா பல்கலைக்கழகத்தில் நோயெதிர்ப்பு அறிவியலில் முனைவர் பட்டமும் பெற்றுள்ளார். இவர் முனைவர் பட்ட மேலாய்வளார்க தேசிய சுகாதார நிறுவனங்களிலும், பின்னர் சியாட்டில் பகுதியில் உள்ள உயிரியல் நிறுவனங்களிலும் பணியாற்றியுள்ளார். டார்வின் மாலிகுலர்/செல்டெக், சைமோஜெனடிக்சு, நோவோ நோர்டிசுக், டைர் பார்மா ஆகிய பல உயிரியல் தொழில்நுட்ப நிறுவனங்களில் மூத்த நிர்வாகியாக பணியாற்றிய அன்பவம் உள்ளவர். 2016ஆம் ஆண்டின் தொடக்கத்திலலிருந்து, இவர் சான் பிரான்சிசுகோவில் உள்ள பார்க்கர் புற்றுநோய் நோயெதிர்ப்பு சிகிச்சை நிறுவனத்தில் ஆராய்ச்சி இயக்குநராக பணியாற்றி வருகிறார்.

*இசுகர்பி* எலிகளிலும், கடுமையான தன்னுடல் தாக்க நோயான ஐபிஇஎக்சு நோய்க்குறி உள்ள குழந்தைகளிலும் *[[பாக்கசுபி3|போர்க்கெட் பாக்சு புரதம் பி3]]* (FOXP3) குறித்து இராம்சுடெல் குழுவினர் கண்டறிந்தனர். மேலும், ஒழுங்குமுறை டி உயிரணுக்களின் வளர்ச்சியில் பாக்சுபி3 முக்கியப் பங்கு வகிக்கிறது என்பதை இவர்கள் தீர்மானித்தனர்.

2017ஆம் ஆண்டில், பன்மூட்டழற்சி ஆராய்ச்சிக்காக சிமோன் சகாகுச்சியும் அலெக்சாந்தர் உருடென்சுகியும் இராம்சுடெல்லுடன் இணைந்து கிராஃபோர்டு பரிசைப் பெற்றார். "கீல்வாதம் மற்றும் பிற தன்னுடல் தாக்க நோய்களில் சேதப்படுத்தும் நோயெதிர்ப்பு மறுமொழிகளை எதிர்க்கும் ஒழுங்குமுறை டி உயிரணுக்களைக் கண்டுபிடித்ததற்காக" இவர் மேற்கோள் காட்டப்பட்டார்.

## நோபல் பரிசு
இராம்சுடெல்லுக்கு 2025ஆம் ஆண்டு மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. இதனை இவர் அமெரிக்காவின் மேரி ஈ. புருன்கோவவுடனும் சப்பானின் சிமோன் சகாகுச்சியுடனும் இணைந்து பெற்றுகொள்கிறார்.

## மேற்கோள்கள்

## வெளி இணைப்புகள்
* ''Fred Ramsdell, Ph.D.'' at the Parker Institute for Cancer Immunotherapy (parkerici.org)
* 

பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோயெதிர்ப்பியலாளர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:அமெரிக்க உயிரியலாளர்கள்
சிமோன் சகாகுச்சி

**சிமோன் சகாகுச்சி** (*Shimon Sakaguchi*) (பிறப்பு சனவரி 19, 1951) என்பவர் சப்பானைச் சேர்ந்த நோயெதிர்ப்பு வல்லுநரும் ஓசக்கா பல்கலைக்கழகத்தின் புகழ்பெற்ற பேராசிரியரும் 2025 ஆம் ஆண்டிற்கான  மருத்துவம் அல்லது உடலியங்கியலுக்கான நோபல் பரிசினை வென்றவரும் ஆவார். இவர் ஒழுங்குமுறை டி உயிரணுக்களைக் கண்டுபிடித்ததற்காகவும், நோயெதிர்ப்பு மண்டலத்தில் இவற்றின் பங்கை விவரித்தற்காகவும் மிகவும் பெயர்பெற்றவர். இந்தக் கண்டுபிடிப்பு புற்றுநோய், தன்னுடல் தாக்க நோய்களுக்கான சிகிச்சையில் பயன்படுத்தப்படுகிறது. சகாகுச்சிக்கு 2025இல் உடலியல் அல்லது மருத்துவத்திற்கான நோபல் பரிசு வழங்கப்பட்டது. இதனை இவர் அமெரிக்காவின் மேரி எ. புரன்கோவுடனும், இராம்சுடெலுடனும் இணைந்து பெற்றுகொள்கிறார்.

## வாழ்க்கை வரலாறு
சகாகுச்சி சப்பானின் சிகா மாகாணத்தில் பிறந்து கியோத்தோ பல்கலைக்கழகத்தில் கல்வி பயின்றுள்ளார். 
2015ஆம் ஆண்டில், தாம்சன் ராய்ட்டர்சு செய்தி நிறுவனம் , உடலியல் அல்லது மருத்துவத்துக்கான நோபல் பரிசைப் பெறக்கூடியவர்களில் சிமோன் சகாகுச்சியையும் சேர்த்திருந்தது. அக்டோபர் 6, 2025 அன்று, மேரி இ. பிரன்கோவ் மற்றும் பிரெட் இராம்சுடெல் ஆகியோருடன் சேர்ந்து, இவருக்கு உடலியல் அல்லது மருத்துவத்துக்கான நோபல் பரிசு வழங்கப்படுகிறது. இந்தப் பரிசு இவரின் புற நோயெதிர்ப்பு சகிப்புத்தன்மை தொடர்பான கண்டுபிடிப்புகளுக்காக வழங்கப்படுகிறது.

## விருதுகளும் அங்கீகாரமும்
* 2004: வில்லியம் பி. கோலி விருது
* 2008: கீயோ மருத்துவ அறிவியல் பரிசு
* 2009: கௌரவப் பதக்கங்கள் (சப்பான்), ஊதா நிற நாடா
* 2011: அசாகி பரிசு
* 2012: தேசிய அறிவியல் அகாதமியின் வெளிநாட்டு கூட்டு ஆய்வு விருது
* 2015: சுனிச்சி கலாச்சார விருது
* 2015: கெய்ர்ட்னர் அறக்கட்டளை பன்னாட்டு விருது .
* 2016, 2018, 2021: ஆசிய விஞ்ஞானி 100, ஆசிய அறிவியலாளர்
* 2017: கிராஃபோர்டு பரிசு
* 2017: கலாச்சார சிறப்பு மிக்க நபர்
* 2017: மோமோஃபுகு ஆண்டோ பரிசு
* 2019: கலாச்சார ஒழுங்கு
* 2020: பால் எர்லிச் மற்றும் லுட்விக் டார்ம்ஸ்டெட்டர் பரிசு
* 2020: இராபர்ட் கோச் பரிசு
* 2025: உடலியல் அல்லது மருத்துவத்துக்கான நோபல் பரிசு

## மேற்கோள்கள்

## வெளி இணைப்புகள்

* Osaka University Immunology Frontier Research Center.

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:நோயெதிர்ப்பியலாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற சப்பானியர்கள்
பகுப்பு:சப்பானிய உயிரியலாளர்கள்
ஓத நீரிணை

**ஓத நீரிணை** (*Tidal strait*) என்பது இரண்டு கடல் பகுதிகளை இணைக்கும் இயற்கையாகத் தோன்றிய குறுகிய கால்வாயாகும். நீரிணையின் வழியாக ஓதநீரோட்டம் பாயும். ஓத நீரோட்டங்கள் பொதுவாக ஒரு திசையில் இருக்கும், ஆனால் சில நேரங்களில் இரு திசையிலும் மாறி மாறியும் இருக்கும். ஓத நீரிணைகள், குறுகிய கடல்வழிகளாக இருந்தாலும், தொழில்நுட்ப ரீதியாக இவை ஆறுகள் அல்ல. இவை பெரும்பாலும் புவி மேலோட்டு இயக்கத் தோற்றம் கொண்டவையாகும். இவற்றில், இரு முனைகளிலும் உள்ள நீர் படுகைகளுக்கு இடையிலான உயர வேறுபாடுகள் காரணமாக நீரோட்டங்கள் உருவாகின்றன. ஓத நீரிணைகள் கடல்கள் மற்றும் பெருங்கடல்களையும், கழிமுக மண்டலங்களையும் இணைக்க முடியும். சுற்றுச்சூழல் மற்றும் கடல் உயிரியல் பார்வையில் ஓத நீரிணை மிக முக்கியமான பகுதியாகும். அலைகளின் ஆற்றல் காரணமாக இதை மின் உற்பத்திக்குப் பயன்படுத்த முடியும்.

சில நேரங்களில் அலைகள் ஓத நீரிணைப்புப் பகுதிகளில் வண்டல்கள் சேரவும் அனுமதிக்கின்றன.

## மேற்கோள்கள்

## வெளி இணைப்புகள்
* A facies‐based depositional model for ancient and modern, tectonically–confined tidal straits
* Deltas sourcing tidal straits: observations from some field case studies
* Notes on shipwrecks in the Arthur Kill ship graveyard

பகுப்பு:கடலியல்
சாரதா பிரசாத் பதன்

**சாரதா பிரசாத் பதன்** (*Sarada Prasad Padhan*) என்பவர் இந்தியாவின் ஒடிசா மாநிலத்தைச்  சேர்ந்த ஓர் அரசியல்வாதி ஆவார். 2024ஆம் ஆண்டு முதல் ஒடிசா சட்டமன்றத்தில் உறுப்பினராக உள்ளார். ஒரு சுயேச்சை வேட்பாளராக மகங்கா சட்டமன்றத் தொகுதியைப் பிரதிநிதித்துவப்படுத்துகிறார்.

2014ஆம் ஆண்டு மற்றும் 2019ஆம் ஆண்டுகளில் நடைபெற்ற ஒடிசா சட்டமன்றத் தேர்தல்களில், பிரதாப் இயெனாவை எதிர்த்துப் போட்டியிட்டார்.  முதலில் சுயேச்சையாகவும் பின்னர் பாரதிய சனதா கட்சி  வேட்பாளராகவும் போட்டியிட்டார். ஆனால் இரண்டு முறையும் தோற்கடிக்கப்பட்டார். 2024ஆம் ஆண்டு நடைபெற்ற ஒடிசா சட்டமன்றத் தேர்தலில் இவர் வெற்றி பெற்றார். இத்தேர்தலில் அங்கித் பிரதாப் இயெனாவை தோற்கடித்து, சுயேச்சை சட்டமன்ற உறுப்பினராக தனது முதல் தேர்தல் வெற்றியைப் பெற்றார்.

## அரசியல்
இவரின் தந்தை பிரச்சபந்து பதன், போதமரை கிராம பஞ்சாயத்தின் சர்பஞ்சாக பல முறை பணியாற்றியுள்ளார். இவர் ஆரம்பத்தில் மகங்காவில் பிச்சூ சனதா தளம் கட்சியில் இருந்தார். ஆனால் பிரதாப் இயெனா அப்பகுதியில் ஒரு முக்கிய அரசியல் நபராக உருவெடுத்தபோது இவர் ஓரங்கட்டப்பட்டார். கட்சிக்குள்  ஓரங்கட்டப்பட்டதைத் தொடர்ந்து, ஒரு சுயாதீனத் தலைவராக மகங்கா விகாசு பரிசத் (எம்விபி) என்ற பெயரில் இவர் தனது சொந்த இயக்கத்தைத் தொடங்கினார்.

2014ஆம் ஆண்டு நடைபெற்ற ஒடிசா சட்டமன்றத் தேர்தலில், பிரதாப் இயெனாவை எதிர்த்து சுயேச்சை வேட்பாளராகப் போட்டியிட்டார், ஆனால் தோற்கடிக்கப்பட்டார். பின்னர், 2018ஆம் ஆண்டில் பாரதிய சனதா கட்சியில் சேர்ந்தார். 2019ஆம் ஆண்டு நடைபெற்ற தேர்தலில் மீண்டும் போட்டியிட்டு, பிரதாப் இயெனாவை மீண்டும் ஒருமுறை எதிர்கொண்டார், ஆனால் மீண்டும் தோல்வியடைந்தார்.

மத்திய அமைச்சரவை அமைச்சர் தர்மேந்திர பிரதானுக்கு நெருக்கமானவராகக் கருதப்பட்டார். ஆனால் உள் அரசியல் இயக்கவியல் காரணமாக, 2024 தேர்தலுக்கான பாரதிய சனதா கட்சியின் பிரதிநிதியாக இவருக்கு அனுமதி மறுக்கப்பட்டது.  இதன் விளைவாக, ஒரு சுயேச்சை வேட்பாளராகப் போட்டியிட்டார், அவரது முக்கிய எதிரியாக அங்கித் பிரதாப் இயெனா இருந்தார்.

## திருமணம்
பிரதான் மார்ச் 2, 2025ஆம் ஆண்டு மார்ச்சு மாதம் 2 ஆம் தேதியன்று இராசத்தானின் செய்ப்பூரில் சிப்ரா பிரியதர்சினி பால் என்ற பெண்ணைத் திருமணம் செய்து கொண்டார். இவரது மணைவி பால் ஒடிசா நிர்வாக சேவையில் பயிற்சி அதிகாரியாக உள்ளார். முன்னதாக  மகங்கா மற்றும் நிசுசிந்த்கோலி தொகுதிகளில் சமூக விரிவாக்க அதிகாரியாகப் பணியாற்றினார்.

## மேலும் காண்க
* 2024 ஒடிசா சட்டமன்றத் தேர்தல்
* ஒடிசாவின் சட்டமன்றம்

## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
கைகேரி

**

**கைகேரி*' (*Kaikeri'') என்பது இந்தியாவின் தென் மாநிலமான கர்நாடகாவின் குடகு மாவட்டத்தில் விராச்பேட்டை வட்டத்தில் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட  மக்கள் தொகை கணக்கெடுப்பின்படி கைகேரி கிராமத்தின்  மொத்த மக்கள் தொகை 5176 ஆகும். இம்மக்கள் தொகையில் ஆண்களின் எண்ணிக்கை 2619 ஆகவும் பெண்களின் எண்ணிக்கை 2557 ஆகவும் இருந்தது. 

## மேலும் காண்க
* குடகு
* கர்நாடக மாவட்டப் பட்டியல்

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:குடகு மாவட்டம்
பகுப்பு:கர்நாடகாவிலுள்ள கிராமங்கள்
மெட்ரோ பிரைமா எம்ஆர்டி நிலையம்

**மெட்ரோ பிரைமா எம்ஆர்டி நிலையம்** (ஆங்கிலம்: *Metro Prima MRT station*; மலாய்: *Stesen MRT Metro Prima*) என்பது மலேசியா, கோலாலம்பூர், கெப்போங், கெப்போங் சாலை பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.

கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது.  செரி டாமன்சாரா தீமோர் எம்ஆர்டி நிலையத்திற்கும்;  கெப்போங் பாரு எம்ஆர்டி நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு  ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.

## வரலாறு
இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) மெட்ரோ பிரைமா எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அந்த வகையில் மெட்ரோ பிரைமா எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்ம்ட்ட நிலையமாக உருவாக்கப்பட்டது.

மெட்ரோ பிரைமா எம்ஆர்டி நிலையம் சூன் 16, 2022-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில்,  குவாசா டாமன்சாரா எம்ஆர்டி நிலையம் தொடங்கி  கம்போங் பத்து எம்ஆர்டி நிலையம் வரையிலான  புத்ராஜெயா வழித்தடத்தின் பிற நிலையங்களும் செயல்படத் தொடங்கின.

## நிலைய அமைவு
கெப்போங் சாலை, மெட்ரோ பிரைமா சாலை சந்திப்பிற்கு அடுத்ததாக இந்த நிலையம் அமைந்துள்ளது. மெட்ரோ பிரைமா வணிக மையத்திற்கு இந்த நிலையம் முதன்மையாகச் சேவை செய்கிறது.

## நிலைய அமைவிடம்
மெட்ரோ பிரைமா எம்ஆர்டி நிலையம், அடுக்கு மாடி அமைப்பைக் கொண்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; இரண்டு நடைமேடைகளும் உள்ளன. 

மெட்ரோ பிரைமா நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** '''புத்ராஜெயா''' சென்ட்ரலுக்கும், **நடைமேடை 2** '''குவாசா டாமன்சாரா''' எம்ஆர்டி நிலையத்திற்கும் செல்கின்றன.

### நிலைய அமைப்பு

 

புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு நடுத்தர நடைமேடை உள்ளது. 

பயண முனையங்களுக்குச் செல்ல நிலையத்தின் மேல் பகுதியில் **2** தளங்கள் உள்ளன. 
* **தளம் 1** - புத்ராஜெயா சென்ட்ரல்
* **தளம் 2** - குவாசா டாமன்சாரா எம்ஆர்டி நிலையம்

## வெளியேறும் வழிகள் - நுழைவாயில்கள்

## பேருந்து சேவைகள்

## காட்சியகம்
**மெட்ரோ பிரைமா எம்ஆர்டி நிலையக் காட்சிப் படங்கள் (2022)**

Metro Prima MRT Station 3.jpg|
Aras konkos MRT Metro Prima (220625) 2.jpg|
Metro Prima MRT Station concourse (220710) 03.jpg
File:Metro Prima MRT Station Entrance A (220710).jpg


## மேலும் காண்க
* செரி டாமன்சாரா சென்ட்ரல் எம்ஆர்டி நிலையம்
* டாமன்சாரா டாமாய் எம்ஆர்டி நிலையம்
* கம்போங் செலாமாட் எம்ஆர்டி நிலையம்
* செரி டாமன்சாரா பாராட் எம்ஆர்டி நிலையம்
* குவாசா டாமன்சாரா எம்ஆர்டி நிலையம்

## மேற்கோள்கள்

## வெளி இணைப்புகள்

* Metro Prima MRT Station | mrt.com.my
* Klang Valley Mass Rapid Transit website
* MRT Hawk-Eye View

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:சுங்கை பூலோ-செர்டாங்-புத்ராஜெயா வழித்தடம்
கீழ் முதுகு வலி

**கீழ் முதுகு வலி**  என்பது விலா எலும்புகளின் கீழ் விளிம்புக்கும் பிட்டத்தின் மடிப்புக்கும் இடையில் உள்ள தசைகள், நரம்புகள் மற்றும் முதுகின் எலும்புகளை உள்ளடக்கிய ஒரு பொதுவான வலி ஆகும்.  வலி மந்தமான நிலையான வலியிலிருந்து திடீரென கூர்மையான உணர்வு வரை மாறுபடும். கீழ் முதுகு வலியை கால அளவைப் பொறுத்து கடுமையான (6 வாரங்களுக்கும் குறைவான வலி), துணை-நாள்பட்ட (6 முதல் 12 வாரங்கள்) அல்லது நாள்பட்ட (12 வாரங்களுக்கு மேல்) என வகைப்படுத்தலாம். கீழ் முதுகு வலி அசைவதை கடினமாக்குகிறது மற்றும் வாழ்க்கைத் தரம், மன நல்வாழ்வை பாதிக்கிறது. முதுகுவலியின் அறிகுறிகள் பொதுவாக அவை தொடங்கிய சில வாரங்களுக்குள் மேம்படும், 40–90% பேர் ஆறு வாரங்களுக்குள் குணமடைவார்கள்.

## அறிகுறிகள்
கடுமையான கீழ் முதுகுவலியின் பொதுவான அறிகுறிகளில், தூக்குதல், முறுக்குதல் அல்லது முன்னோக்கி வளைத்தல் போன்ற அசைவுகளுக்குப் பிறகு வலி ஏற்படுகிறது. அறிகுறிகள்  ஒரு குறிப்பிட்ட இடத்தில் மென்மையானது முதல் பரவும் அதிக வலி வரை இருக்கலாம். கால்களை உயர்த்துவது போன்ற சில அசைவுகள் அல்லது உட்கார்ந்து அல்லது நிற்பது போன்ற நிலைகளுடன் இது மோசமடையலாம் . கால்களில் இருந்து பரவும் வலி (சியாட்டிகா என அழைக்கப்படுகிறது)  கடுமையான கீழ் முதுகுவலியின் முதல் அனுபவம் பொதுவாக 20 முதல் 40 வயது வரை இருக்கும்.

கீழ் முதுகுவலியுடன் பிற பிரச்சனைகளும் ஏற்படலாம். நாள்பட்ட கீழ் முதுகுவலி தூக்கப் பிரச்சினைகளுடன் தொடர்புடையது, தூக்கத்தின் போது தொந்தரவுகள், குறைந்த தூக்க காலம் மற்றும் தூக்கத்தில் குறைவான திருப்தி ஆகியவை அடங்கும்.

## காரணங்கள்
எம்ஆர்ஐ-யில் காணப்படும் ஹெர்னியேட்டட் டிஸ்க், கீழ் முதுகு வலிக்கான ஒரு சாத்தியமான காரணம்.

கீழ் முதுகு வலி என்பது ஒரு குறிப்பிட்ட நோய் அல்ல, மாறாக பல்வேறு நிலைகளின் தீவிரத்தன்மை கொண்ட ஏராளமான அடிப்படை பிரச்சனைகளால் ஏற்படக்கூடிய ஒரு புகார்.பெரும்பாலான கீழ் முதுகு வலிக்கு தெளிவான காரணம் இல்லை ஆனால் சுளுக்கு போன்ற தீவிரமற்ற தசை அல்லது எலும்புக்கூடு பிரச்சினைகளின் விளைவாக இது இருப்பதாக நம்பப்படுகிறது.உடல் பருமன், புகைபிடித்தல், கர்ப்ப காலத்தில் எடை அதிகரிப்பு, மன அழுத்தம், மோசமான உடல் நிலை மற்றும் மோசமான தூக்க நிலை ஆகியவை கீழ் முதுகு வலிக்கு பங்களிக்கக்கூடும்.கீழ் முதுகு வலிக்கு அடிப்படை நோயால் ஏற்படாத காரணங்கள் இருக்கலாம். உதாரணங்களில் அதிகப்படியான உடற்பயிற்சி அல்லது அதிகமாக தூக்குதல், நீண்ட நேரம் உட்கார்ந்து படுப்பது, சங்கடமான நிலையில் தூங்குவது, சரியாக பொருந்தாத முதுகுப்பையை அணிவது போன்றவை அடங்கும்.

## மேற்கோள்கள்


பகுப்பு:வலி
பாக்கசுபி3

thumb|பாக்கசுபி3

**பாக்கசுபி3** (FOXP3, போர்க்கெடு பாக்கசு P3) புரதம் சுகர்பின் (scurfin) என்றும் அழைக்கப்படுகிறது. இது நோயெதிர்ப்பு மண்டலத்தின் எதிர்விளைவுகளில் ஈடுபடும் ஒரு புரதமாகும்.  பாக்கசு புரதக் குடும்பத்தைச் சேர்ந்த பாக்கசுபி3, தி உயிரணுக்களின் வளர்ச்சியிலும் செயலியக்கத்திலும் கட்டுப்படுத்துப்பாதையில் முதன்மையான கட்டுப்படுத்தியாகச் செயல்படுவதாகத் தோன்றுகிறது. கட்டுப்படுத்து தி உயிரணுக்கள் பொதுவாக நோயெதிர்ப்பு ஆற்றலைக் தணிக்கின்றன. புற்றுநோயில், கட்டுப்படுத்து தி உயிரணு செயல்பாட்டை அதிகமாகச் செய்வதானது நோயெதிர்ப்பு அமைப்பு புற்றுநோய் உயிரணுக்களை அழிப்பதைத் தடுக்கலாம். தன்னுடல் தாக்க நோய்களில், கட்டுப்படுத்து தி உயிரணுச் செயல்பாட்டின் குறைபாடு மற்ற தன்னுடல் எதிர்ப்பொருள் செல்கள் உடலின் சொந்த திசுக்களை தாக்க அனுமதிக்கும்.

துல்லியமான கட்டுப்பாட்டு பொறிமுறை இன்னும் நிறுவப்படவில்லை என்றாலும், பாக்கசுப் புரதங்கள் படியெடுப்புக் கட்டுப்படுத்திகளின் போர்க்கெடு/ கிளைத்தசுரி (forkhead/winged-helix) குடும்பத்தைச் சேர்ந்தவை, மேலும் படியெடுப்பின் போது ஒத்த டி. என். ஏ பிணைப்பு தொடர்புகள் மூலம் கட்டுப்பாட்டை செலுத்துவதாகக் கருதப்படுகிறது. கட்டுப்படுத்து தி உயிரணு மாதிரி அமைப்புகளில், பாக்கசுபி3 (FOXP3) படியெடுப்புக்காரணி கட்டுப்படுத்து தி உயிரணு செயல்பாட்டில் ஈடுபட்டுள்ள மரபணுக்களுக்கான ஊக்குவிப்பான்களைக் கொண்டுள்ளன, மேலும் டி செல் ஏற்பிகளின் தூண்டுதலைத் தொடர்ந்து முக்கிய மரபணுக்களின் படிவடிப்புகளைத் தடுக்கலாம்

## அமைப்பு

மனித பாக்கசுபி3 மரபணுக்களில் 11 நிரல் எக்குசான்கள் (Exon) உள்ளன. எக்குசான்-இண்டரான் எல்லைகள் எலி மற்றும் மனித மரபணுக்களின் குறியீட்டு பகுதிகளில் ஒரே மாதிரியானவை. மரபணு வரிசை பகுப்பாய்வு மூலம், பாக்கசுபி3 (FOXP3) மரபணு X குரோமோசோமின் p-கைக்கு படியொப்பாகுகிறது (map) (குறிப்பாக, Xp11.23.

## நோயுறு உடலியங்கியல்
மனித நோய்களில், கட்டுப்பாட்டு தி உயிரணுக்களின் எண்ணிக்கையில் ஏற்படும் மாற்றங்கள்-குறிப்பாக பாக்கசுபி 3 ஐ வெளிப்படுத்தும் மாற்றங்கள்-பல நோய் நிலைகளில் காணப்படுகின்றன. எடுத்துக்காட்டாக, கட்டிகள் உள்ள நோயாளிகள் உள்ளூர் ஒப்பீட்டளவில் அதிகப்படியான Foxp3 நேர்ம தி உயிரணுக்களைக்T கொண்டுள்ளனர், இது புற்றுநோய் செல்கள் உருவாவதை அடக்கும் உடலின் திறனைத் தடுக்கிறது.  மாறாக, சிஸ்டமிக் லூபஸ் எரிதெமாடோசஸ் (எஸ். எல். இ.) போன்ற தன்னுடல் தாக்க நோயால் பாதிக்கப்பட்ட நோயாளிகள் பாக்கசுபி3 னேர்ம உயிரணுக்களில் செல்களின் தொடர்புடைய செயலிழப்பைக் கொண்டுள்ளனர்.. பாக்கசுபி3 மரபணு ஐபிஇஎக்ஸ் நோய்க்குறி (இம்யூனோடைஸ்ரிகுலேஷன், பாலிஎண்டோகிரினோபதி, மற்றும் என்டரோபதி, எக்ஸ்-லிங்க்ட்) ஆகியவற்றில் பிறழ்வடைகிறது.  IPEX உள்ள பல நோயாளிகள் FOXP3 இன் டிஎன்ஏ-பிணைப்பு போர்க்கெடு களத்தில் பிறழ்வுகளைக் கொண்டுள்ளனர்.

## புற்றுநோயில் பங்கு
கட்டுப்பாட்டு தி உயிரணு வேறுபடுத்துமையில் பாக்கசுபி 3 இன் பங்கிற்கு மேலுமாக, புற்றுநோய் வளர்ச்சியில் பாக்கசுபி 3 முக்கியப் பங்கு வகிக்கிறது என்பதை பல சான்றுகள் சுட்டிக்காட்டியுள்ளன.

## தானே தன்னுடல் தாக்கி அமைப்பு

பாக்கசுபி3  ஒழுங்குறுத்துப பாதையின் பிறழ்வுகள் அல்லது இடையூறுகள், குறிப்பிட்ட உறுப்பைச்சார்ந்த தானே தன்னுடல் தாக்கி நோய்களுக்குக் காரணமாகலாம். தானே த்ன்னுடல் தாக்கி தைராய்டழற்சி,  வகை-1 நீரிழிவு நோய் போன்ற உறுப்பு சார்ந்த தானே தன்னுடல் தாக்கி நோய்களுக்கு வழிவகுக்கும்

## மேற்கோள்களும் அடிக்குறிப்புகளும்

பகுப்பு:நோய் எதிர்ப்பு முறைமைகள்
பகுப்பு:புரதங்கள்
காயம்குளம் - 4

**காயம்குளம் - 4** *(Kym 4), வேளாண் பெயர்; *'தன்யா** (Dhanya)'', எனப்படும் இந்த [[நெல்]] வகை, [[ஜெயா]] மற்றும் [[பட்டாம்பி - 4]] ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[ஆலப்புழா மாவட்டம்]], [[காயம்குளம்]] பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), [[1992]] ஆம் ஆண்டு வெளியிட்ட இந்த நெல் இரகத்தை பொதுவாக **தன்யா''' எனும் வேளாண் பெயரில் அழைக்கப்படுகிறது.

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 160 - 165 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஒளி உணர்திறன் கொண்ட இந்நெல் இரகம், தண்டுத் துளைப்பான், பித்தப்பை பூச்சி, உறை கருகல் மற்றும் குலைநோய்க்கு மிதமான எதிர்ப்புத் திறன் கொண்டது என கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
[[பகுப்பு:இந்தியாவில் வேளாண்மை]
பினா எண்ணெய் சுத்திகரிப்பு ஆலை

**பினா எண்ணெய் சுத்திகரிப்பு ஆலை** (*Bina Refinery*) பாறை எண்ணெய் சுத்திகரிப்பு ஆலையான இது பாரத பெட்ரோலியம் மற்றும் ஓமன் நாட்டின் எண்ணெய் சுத்திகரிப்பு நிறுவனம் இணைந்து, இந்தியாவின் மத்தியப் பிரதேசம் மாநிலம், சாகர் மாவட்டத்திலுள்ள பினா எனும் ஊரில் மே, 2011ஆம் ஆண்டு முதல் செயல்படுகிறது

2013ஆம் ஆண்டில் இவ்வாலை ஆண்டிற்கு 6 மில்லியன் டன் அல்லது 43,978,597 பீப்பாய் பாறை எண்ணெய்யை சுத்தம் செய்து பெட்ரோலியப் பொருட்களை உற்பத்தி செய்தது.

## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* பாறை எண்ணெய்
* பாறை எண்ணெய் சுத்திகரிப்பு ஆலை
* பாரத பெட்ரோலியம்
## மேற்கோள்கள்

## வெளி இணைப்புகள்
* Bharat Oman Refineries Limited

பகுப்பு:சாகர் மாவட்டம்
பகுப்பு:இந்தியாவில் எண்ணெய் தூய்விப்பாலைகள்